**(Návrh)**

**NARIADENIE VLÁDY**

**SLOVENSKEJ REPUBLIKY**

**z ................. 2017,**

**ktorým sa mení a dopĺňa nariadenie vlády Slovenskej republiky č. 36/2015 Z. z., ktorým sa ustanovujú pravidlá poskytovania podpory v poľnohospodárstve v súvislosti so schémami viazaných priamych platieb v znení nariadenia vlády Slovenskej republiky č. 122/2016 Z. z.**

Vláda Slovenskej republiky podľa § 2 ods. 1 písm. k) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení zákona č. 207/2002 Z. z. nariaďuje:

**Čl. I**

Nariadenie vlády Slovenskej republiky č. 36/2015 Z. z. ktorým sa ustanovujú pravidlá poskytovania podpory v poľnohospodárstve v súvislosti so schémami viazaných priamych platieb v znení nariadenia vlády Slovenskej republiky č. 122/2016 Z. z. sa mení a dopĺňa takto:

1. V § 5 ods. 2 písmeno a) znie:

„a) jahody, lieska obyčajná a bobuľoviny: baza čierna, egreše, maliny, ríbezle a ruža jabĺčková,“.

1. V § 5 ods. 3 písm. b) prvý bod znie:

„1. bobuľovinách, a to egrešoch, malinách a ríbezliach 2 000 kusov, baze čiernej 500 kusov, ruži jabĺčkovej 600 kusov, jahodách 2 000 kusov a lieske obyčajnej 200 kusov,“.

1. V § 13 odseky 7 a 8 znejú:

„(7) Ak žiadateľ žiada o platbu podľa § 7 alebo 8, prílohou k žiadosti je aj účtovný doklad o nákupe osiva alebo sadeníc preukazujúci splnenie podmienky podľa prílohy č. 1 alebo prílohy č. 2; ak žiadateľ nepredloží účtovný doklad o nákupe osiva alebo sadeníc ako prílohu k žiadosti, predloží ho najneskôr do 30. septembra príslušného kalendárneho roka. Ak žiadateľ použije osivo podľa osobitného predpisu,23) prílohou k žiadosti je uznávací list osiva alebo sadeníc.

(8) Ak žiadateľ žiada o platbu podľa § 9, prílohou k žiadosti je aj účtovný doklad o nákupe osiva alebo sadeníc preukazujúci splnenie podmienky minimálneho počtu vysiatych alebo vysadených kusov pestovaných rajčiakov na 1 ha alebo minimálnej hmotnosti osiva na 1 ha pestovaných rajčiakov; ak žiadateľ nepredloží účtovný doklad o nákupe osiva alebo sadeníc ako prílohu k žiadosti, predloží ho najneskôr do 30. septembra príslušného kalendárneho roka. Minimálna hmotnosť osiva pestovaných rajčiakov na 1 ha je 24 gramov. Ak žiadateľ použije osivo podľa osobitného predpisu,23) prílohou k žiadosti je uznávací list osiva alebo sadeníc.“.

1. Za § 16a sa vkladá § 16b, ktorý vrátane nadpisu znie:

„**§ 16b**

**Prechodné ustanovenie k úprave účinnej od 1. marca 2017**

 Podmienky poskytnutia priamych platieb na základe žiadostí podaných do 28. februára 2017 sa posudzujú podľa právnej úpravy účinnej do 28. februára 2017.“.

1. V prílohe č. 2 riadku „Paprika“ stĺpci „Minimálny počet kusov druhov zeleniny na 1 ha“ sa číslo „65 000“ nahrádza číslom „40 000“ a v stĺpci „Minimálna hmotnosť osiva“ sa číslo „390“ nahrádza číslom „240“.

**Čl. II**

Toto nariadenie vlády nadobúda účinnosť 1. marca 2017.